Priklausomai nuo organizacijos dydžio, pasiruošimo bei jau esamų vadybos sistemų, ISO standartų diegimas gali užtrukti nuo kelių mėnesių iki metų. Kartais pasiruošti išoriniam auditui pakanka tik minimalių veiksmų (pavyzdžiui, reikiamų dokumentų atnaujinimo), o kai kuriais atvejais neišvengiami ir drastiški pokyčiai.
Kiek laiko prireiks ISO standarto diegimui, paprastai numatoma po esamos vadybos sistemos analizės – tai pirmasis žingsnis, atliekamas organizacijai pasirinkus bendradarbiauti su Laikas plėstis. Atsižvelgiant į kliento pasirinkto ISO standarto reikalavimus, įvertiname dabartinius vadybos procesus, identifikuojame spragas ir numatome, kokiais būdais jos bus išsprendžiamos. Tolimesni etapai – reikalingos dokumentacijos parengimas, numatytų pokyčių atlikimas ir vidiniai personalo mokymai, užtikrinantys naujų reikalavimų laikymąsi organizacijos komandoje.